Carlo Assonega

El Carlo Assonega  (Bergom, 1626 – Venezzia, 1676) a l'è stad un medegh, giurista e scritor lombard, autor in lengua lombarda e italiana.

 Biografia 
Originari de la nobel familia di Assonega, sgiamò a 26 agn l'è part del consili di retor de Bergom, cità a l'epoca in di domini de Venezzia. In del 1650 l'è mandad in la capital per fà el nonzi de la cità orobega e portà inanz i so interess.

L'è mort a Venezzia, forsi de tifo.
 Oeuvere 
150px|thumb|page=8|Il Goffredo
L'ha scrivud, in italian e durant de la soa permanenza a Venezzia, Le vite di cento eretici, Compendio istorico-geografico e topografico di tutto il Regno di Portogallo e Aggiunta alla Guida Geografica di Lodovico Passerone, ma a l'è pussee cognossud per la soa traduzzion in dialet bergamasch de la Gerusalem liberada del Tasso, stampada per la prima voeulta in del 1670.

Cant Prim
Canti la guera, e 'l General da bé
che de Christ liberè l'Arca Sagrada,
e chi fè (com'ass dis) de ma, e de pé,
per tula à quela razza renegada.
Contra lu tutt l'Inferen nol fu assé,
gne l'Asia insem, e l'Africa meschiada.
Che 'l Cel dè all'arma sec. In tat à Chà
'l chiamè i Compagn, ch'era de zà e de là.

Musa, tì, che in Montagna, ò zò à la piana,
tò sonest la Ribeba ai Bergamasch,
feitada sù à la moda paisana,
col Carnerul à dricchia, e à storta 'l fiasc,
tacav tanti de Sfranza grossolana
a sti Rimi da Lelio da Curnasc,
che, manc ch'ass pul, pari Goffredo strani
sù la Scena dol Mond vestit da Zani.
 Alter proget 

lmo.wikisource

Categoria:Autor in lombard
Categoria:Medegh lombard
Categoria:Nassud in del 1626
Categoria:Mort in del 1676
Categoria:Giurista lombard